OpenLLM-France/wikimedia huggingface dataset:
# Joan Lope Masó

Joan Lope Masó és un arquer en la modalitat d'Arc Mecànic del club Tir Esportiu Mataró. Ha estat 7 cops campió d'Espanya individual i 5 amb l'equip de Catalunya. Ha estat també guanyador de les dues primeres lligues de les Euroregions. Va participat amb la Selecció Catalana com a invitada a la competició més prestigiosa de França, la lliga interdepartamental, on participen els millors arquers de tota França i on van assolir el segon lloc a molt pocs punts del primer dels 38 equips representants de les regions franceses participants. A nivell estatal ha guanyat diversos cops la Lliga Nacional, dos cops l'Open Internacional de Monjuic i a nivell local ha guanyat 22 campionats de Catalunya en les modalitats de 2D i 3D i 10 lligues catalanes en les mateixes modalitats. Al 2005 va ser proclamat millor esportista sènior de Mataró en la celebració de la Nit de l'Esport.

## Referències

* ↑ https://www.enciclopedia.cat/EC-EEC-7696.xml
* ↑ http://totmataro.cat/ciutat/politica/item/5542-el-tir-amb-arc-mataroni-continua-portant-exits
* ↑ http://totmataro.cat/maresme/cabrera/item/3876-el-mataroni-joan-lope-doble-campio-estatal-de-tir-amb-arc-a-mataro
* ↑ http://totmataro.cat/ciutat/politica/item/5314-joan-lope-i-josep-xuriach-liders-a-la-lliga-d-euroregions
* ↑ http://totmataro.cat/ciutat/politica/item/5815-lope-i-xuriach-actuen-a-nivell-internacional
* ↑ http://www.totmataro.cat/component/k2/item/5697-joan-lope-campio-de-catalunya-per-cinque-any-consecutiu
* ↑ http://totmataro.cat/ciutat/politica/item/6775-25a-victoria-consecutiva-de-joan-lope-en-lliga-catalana
* ↑ http://www.totmataro.cat/esports/basquet/item/6858-galia-dvorak-millor-esportista-de-la-ciutat-per-segona-vegada
# Joan VIII d'Heinsberg

Joan VIII de Heinsberg (± 1396 - mort el 1459 a Kuringen, actualment un nucli d'Hasselt) va ser príncep-bisbe del principat de Lieja de 1456 fins al 1455 quan va haver d'abdicar en favor de Lluís de Borbó, el protegit de Felip el Bo.
Joan era el fill de Joan II de Heinsberg i de Margareta de Gennep. Des del 1411 va estudiar a Colònia. Era prebost del capítol de les col·legiates de la Mare de Déu d'Aquisgrà i de Sant Servaci de Maastricht i ardiaca d'Haspengouw.
El 16 de juny de 1419, el capítol de Sant Lambert de Lieja va elegir-lo per unanimitat com a bisbe. El 21 de juny del 1420 va esdevenir príncep-bisbe. Ja al mateix any va tornar a instaurar el tribunal especial per a tractar querelles per abusos dels funcionaris bisbals.
El 1422 el principat va participar en la guerra contra els hussites a la Bohèmia. Després del sínode provincial de 1423 a Colònia va intentar amb poc èxit de restaurar la disciplina catòlica. El 1438 va reprendre provisionalment la gestió de l'arquebisbat de Trèveris. El 1444 va participar en una croada però en arribar només a Creta ja va tornar al seu país per causa de la inestabilitat política del seu feu. L'any després va convocar un sínode diocesà per a modernitzar la política de l'església. Tot i assajar, no va gaire tenir molt d'èxit.
Aviat va aliar-se amb la cort de Borgonya i a poc a poc va perdre la seva autonomia sota la influència del ducat expansiu. Els Liegesos en temer de perdre la seva independència van rebel·lar-se però Joan va intentar d'oprimir el moviment. Felip el Bo nogensmenys no tenia gaire confiança en el seu aliat i volia que el capítol de Sant Lambert nomenés el seu nebot. El capítol va oposar-se i Joan de Heinsberg va assajar d'aliar-se amb el rei de França, Carles VII. Això no va plaure gaire als Borguinyons i Felip va fer pressió sobre els canonges del capítol i va amenaçar-les fins que van obligar Joan d'abdicar. Després de negociacions llargues i una promesa d'organitzar una croada contra els Turcs el papa Calixt III va acceptar de demetre'l.
Joan de Heinsberg va retirar-se al castell i domini d'Heinsberg el 22 de novembre de 1455. Ja el 1422, son pare va llegar-lo l'usdefruit dels castells, viles i camps de Millen, Vucht i Gangelt, un dret que Felip el Bo va confirmar. Sense descendència, va ser el darrere senyor de Heinsberg de la història.

## Referències

* Llista dels bisbes de Tongeren, Maastricht i Lieja
* ↑ Claude Mélard, Jean de Heinsberg Arxivat 2014-03-28 a Wayback Machine., Chronologie de la principauté de Liége, consulta el 3 de desembre 2008,
# Clackamas

* Per a altres significats, vegeu «Clackamas (tribu)».
Clackamas és una concentració de població designada pel cens al Comtat de Clackamas a l'estat d'Oregon. Segons el cens del 2000 tenia 5.177 habitants.

## Demografia

Segons el cens del 2000, Clackamas tenia 5.177 habitants, 2.000 habitatges, i 1.336 famílies. La densitat de població era de 938,4 hab./km².
Dels 2.000 habitatges en un 36,2% hi vivien nens de menys de 18 anys, en un 49,9% hi vivien parelles casades, en un 11,5% dones solteres, i en un 33,2% no eren unitats familiars. En el 25,5% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,12.
Per edats la població es repartia de la següent manera: un 27% tenia menys de 18 anys, un 9,9% entre 18 i 24, un 34,1% entre 25 i 44, un 22,5% de 45 a 60 i un 6,5% 65 anys o més.
L'edat mediana era de 33 anys. Per cada 100 dones de 18 o més anys hi havia 96,3 homes.
La renda mediana per habitatge era de 44.478 $ i la renda mediana per família de 50.607 $. Els homes tenien una renda mediana de 40.614 $ mentre que les dones 26.863 $. La renda per capita de la població era de 21.672 $. Aproximadament el 8,2% de les famílies i el 9,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clackamas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Clackamas». American Fact Finder. Oficina del Cens dels Estats Units, 12-01-2010.
# Clack

Clack és una productora de continguts audiovisuals i culturals creada a la ciutat de Mataró l'any 2001. Els actuals socis de la cooperativa de treball són Georgina Altarriba, Manuel Arenas, Eloi Aymerich, Cristina Madrid, Joan Salicrú i Ariadna Vázquez.
Des de llavors ha produït els documentals L'última cinta des de Bòsnia (2020), Les Resilients (2019), Propera parada, Rodalies (2018), Peiró42 (2017), Polifonia Basca (TVC, EiTB i Señal Colombia, 2017), Cançons a la vora del pop (Canal 33 i Comunicàlia, 2010), 165 Regent Street (33, 2012); Pi de la Serra. L'Home del carrer (una producció del Grup Enderrock per a TVE); Cap a la Meta en coproducció amb Dominio Digital (Equador) i TVC (33, 2015); Bon cop de falç, junt amb Enderrock i L'Avenç (TV3 i La Xarxa, 2014-2015) i Desmuntant Laietana (30 minuts, TV3, 2015).
També ha promogut projectes multiplataforma en l'àmbit dels mitjans de comunicació com Diaridelamusica.com –combinant televisió (Xarxa de Televisions Locals), ràdio, Internet i paper- i la minisèrie Nosaltres, els maresmencs (m1tv, 2011).
Té la seu a la Muralla de la Presó, davant del Pati del Cafè Nou. Abans Clack va ser al viver d'empreses d'economia social del Cafè de Mar i a l'espai cultural El Públic, a Can Xammar de Mataró, una proposta cultural que va coimpulsar des del setembre de 2011 fins al desembre del 2016 i on se celebraven anualment concerts i activitats com presentacions de llibres i converses amb artistes. El Públic acollia una zona de restauració, l'espai de treball de la productora i un escenari on es duien a terme activitats relacionades amb els continguts que treballava Clack.

## Referències

* 1 2 Gordillo, Saül. Sobirania.cat. Creat, 2014, p. 216.
* ↑ «El Públic: creación a pie de calle». Sílvia Cobo, 08-11-2013. Arxivat de l'original el 22 de desembre 2015. [Consulta: 6 novembre 2015].
* ↑ «En memòria d'un home digne». Revista Capgròs, 20-10-2017. [Consulta: 25 octubre 2017].
* ↑ Enderrock.cat «El projecte escènic documental «Peiró42» s'estrena aquest dissabte al Teatre Monumental». Enderrock, 19-10-2017.
* ↑ «Mataró lamenta la pèrdua de la seva caixa d'estalvis en un acte de 'Desmuntant Laietana'». El Periódico de Catalunya, 17-06-2015.
* ↑ Garcia, Vicenç «Cap de setmana casteller a TVC». La Vanguardia, 02-10-2014.
* ↑ «S'estrena el documental «Bon cop de falç. La història de l'himne»». Nació Digital. Arxivat de l'original el 2015-04-02. [Consulta: 24 octubre 2015].
* ↑ «'Bon cop de falç', la historia del himno catalán en TV3». La Vanguardia. [Consulta: 31 desembre 2014].
* ↑ Gendrau, Lluís «La pissarra d'El Públic». Enderrock, 19-03-2012.
* ↑ «Un nou espai cultural obrirà per Santes a Can Xammar». El Tot Mataró, 26-05-2011.
* ↑ «Emoció en format gran». El Punt Avui, 28-05-2011.

## Enllaços externs

* Clack - Lloc web oficial
* Fitxa de Clack a Catalan Films
# Clackmannan (cràter)

Clackmannan és un cràter de l'asteroide del cinturó principal (253) Mathilde, situat amb el sistema de coordenades planetocèntriques a 18.9 ° de latitud nord i 260.8 ° de longitud est. Fa un diàmetre de 2.8 km. El nom va ser fet oficial per la UAI l'any 2000 i fa referència a Clackmannan, conca de carbó d'Escòcia.

## Referències

* ↑ "Clackmannan (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Hower, James C., et al.. John Wiley and Sons, Inc.. Coal: Availability, Mining, and Preparation: Encyclopedia of Energy Technology and the Environment, 1995.
# José Delgado Prieto

José Delgado Prieto (Aroche, 12 de juliol de 1891-Madrid, 27 d'abril de 1940) a ser un polític i sindicalista espanyol.

## Biografia

Va néixer a Aroche el 12 de juliol de 1891. Representant comercial de professió, des de 1920 va ser membre de la Unió General de Treballadors (UGT) i posteriorment, des de 1930, s'afiliaria al Partit Socialista Obrer Espanyol (PSOE); va estar adscrit a l'Agrupació Socialista de Madrid.
Després de l'esclat de la guerra civil el partit li va designar com a representant en el Comitè Provincial d'Investigació Pública (CPIP). Posteriorment seria destinat a la comissaria de policia de Chamberí, en la qual exerciria labors de supervisió. L'abril del 1937 es va incorporar a l'Exèrcit Popular de la República, exercint com a comissari polític de la 112a Brigada Mixta i de la 2a Divisió. Al final de la guerra va intentar fugir a l'estranger, però va ser capturat pels franquistes en el port d'Alacant.
Jutjat al costat d'altres membres de la «Txeca de Bellas Artes/Fomento», va ser condemnat a mort i afusellat el 27 d'abril de 1940 en el Cementiri de l'Est.

## Referències

* 1 2 «Delgado Prieto, José» (en castellà). [Consulta: 30 novembre 2018].
* ↑ Ruiz, 2014, p. 117.
* ↑ Ruiz, 2014, p. 266.
* ↑ Gibson, 1987, p. 57.
* ↑ Engel, 1999, p. 101, 198.
* ↑ Álvarez, 1989, p. 179, 187.
* ↑ Ruiz, 2014, p. 331.
* ↑ García Muñoz, 2012, p. 265.

## Bibliografia

* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. ISBN 84-922644-7-0.
* García Muñoz, Manuel. Los fusilamientos de la Almudena. La Esfera de los Libros, 2012. ASIN B007Z2FZVA. ISBN 978-84-9970-293-3.
* Gibson, Ian. Paracuellos: cómo fue. Plaza & Janés, 1987.
* Ruiz, Julius. The 'Red Terror' and the Spanish Civil War: Revolutionary Violence in Madrid. Cambridge University Press, 2014.
# Coliques

Coliques o Colques (llatí Cuclhas, Colichas o Colchas, grec Κόλχας, Κολίχας) fou un petit príncep d'Hispània que regnava sobre 28 ciutats dels turdetans o tartessos i va abastir a les tropes romanes d'Escipió, contra Magó i Àsdrubal Barca (206 aC) amb 3.000 homes a peu i 500 a cavall. A canvi dels seus serveis els romans li van engrandir els dominis, però el 197 aC es va revoltar i el van seguir 17 ciutats. La rebel·lió fou dominada per Marc Porci Cató Censorí el 195 aC.

## Referències

* ↑ Polybius. Historia universal durante la República romana (en castellà). Hernando, 1884, p. 354.
* ↑ Polybius. The General History of Polybius (en anglès). W. Baxter, 1823, p. 334.
* ↑ Catrou, François. Histoire romaine depuis la fondation de Rome [jusqu'a l'an 47 de J.-C., avec des notes historiques, géographiques et critiques, des gravûres en taille-douce; des cartes geographiques, & plusieurs médailles authentiques. Par les RR. PP. Catrou et Rouillé de S. J. [histoire romaine par Bernard Rothe, [sic pour Routh] T. 21]] (en francès). chez Jacques Rollin, 1727, p. 158.
# Comissions Obreres de les Illes Balears

Comissions Obreres de les Illes Balears és la secció del sindicat Comissions Obreres a les Illes Balears. La seva infraestructura a les Illes es remunta al 20 d'abril de 1968, en què es constituí a Mallorca en un acte a na Burguesa. Així, i tot, el sindicat no fou legal fins al 28 d'abril de 1977.

## Secretaris generals

* 1978-1995: Manolo Cámara
* 1995-2009: Josep Benedicto
* 2009-actualitat: Katiana Vicens Guillén

## Referències

* ↑ http://www.ib.ccoo.es/webbaleares/menu.do?Coneix_CCOO:Breu_historia Arxivat 2009-12-24 a Wayback Machine.
* ↑ http://congresos.ccoo.es/ib/diaAdiaNoticia.asp?secuencial=582 Arxivat 2009-12-28 a Wayback Machine.
# Club Atletisme 100x100 Fondistes Tàrrega

lloc_web = http://www.ca100x100.com/
El Club Atletisme 100X100 Fondistes Tàrrega és un club d'atletisme de la ciutat de Tàrrega, Urgell.

## Història

L'objectiu del club és la promoció de d'atletisme de fons. El club organitza dues proves a la ciutat de Tàrrega, la Mitja Marató Ciutat de Tàrrega i el Quart de Marató Ciutat de Tàrrega. També participa en la organtizació de la Marxa Tàrrega a Montserrat.

## Referències

* ↑ El Mundo Deportivo. Hemeroteca
* ↑ El Mundo Deportivo. Hemeroteca
# Rassites

Rassites (també ràssides o Banu l-Rassi) és el nom donat per Ibn Khaldun als imams zaidites del Iemen. El nom el va recollir Lane-Polle en les seves Dynasties, per designar els imams fins vers el 1300. La nisba al-Rassi deriva del lloc d'al-Rass a l'Hedjaz, que portava l'imam al-Kasim ibn Ibrahim al-Rassi, avi del fundado5r de l'imamat zaydita al Iemen al-Hadi ila l-Hakk Yahya ibn al-Husayn.

## Referències

* C. E. Bosworth, The islamic dynasties, Edimburg 1967.
# Josef Čtyřoký

Josef Čtyřoký (Smíchov, 30 de setembre de 1906 - Praga, 11 de gener de 1985) és un exfutbolista txec de la dècada de 1930.
Fou 42 cops internacional amb la selecció txecoslovaca amb la qual participà en la Copa del Món de Futbol de 1934.
Pel que fa a clubs, defensà els colors de SK Slavia Praha (until 1928), SK Kladno (1928-1930) i AC Sparta Praga (1930-1939).

## Referències

* ↑ Josef Čtyřoký - estadístiques internacionals al lloc web de l'Associació de Futbol de la República Txeca (txec)
* ↑ Josef Čtyřoký a National-Football-Teams.com (anglès)
# Colin Murray

Colin Murray (Ballybeen a Dundonald, Irlanda del Nord, 10 de març del 1977) és un presentador de ràdio a la BBC i presentador del canal de televisió Channel Five nord-irlandès, nascut amb el nom de Colin Wright.

## Referències

* ↑ Fame And Shame, Stuart Bailie
* ↑ Belfast Telegraph

## Enllaços externs

* BBC Press Office: Biografia de Colin Murray (anglès)
* Pàgina web de Colin Murray's Radio 1 (anglès)
* Fighting Talk (anglès)
* Street Cred Suduko (anglès)
# Razi Cov Pars

Razi Cov Pars és una vacuna contra la COVID-19 de subunitats proteiques desenvolupada pel Institut Razi d'Investigació de Vacunes i Sèrums.
És la segona vacuna iraniana contra la COVID-19 que arriba als assaigs humans i actualment es troba en la fase III de la investigació clínica durant la qual es compara amb la vacuna de Sinopharm BIBP. Va rebre l'autorització d'ús d'emergència a l'Iran el 31 d'octubre de 2021.

## Autoritzacions

Autorització plena  Autorització d'emergència  Permesa per viatges

### Emergència (1)

* Iran

## Referències

* 1 2 «Iran unveils second homegrown COVID-19 vaccine». Anadolu Agency, 07-02-2021 [Consulta: 22 abril 2021].
* ↑ «Phase I, Safety and Immunogenicity of Razi SARS-CoV-2 recombinant Spike protein vaccine (Razi Cov Pars), in healthy adults aged 18-55 years; parallel 4 arms design (adjuvant only and three vaccine doses of 5, 10, and 20 µg/200µl); a Randomised, double blind, clinical trial». Iranian Registry of Clinical Trials. [Consulta: 21 març 2021].
* ↑ «Phase II, Safety and Immunogenicity of RAZI SARS-CoV-2 recombinant Spike protein vaccine (RAZI Cov Pars) in adults aged 18-70 years; a Randomised, double blind, parallel 2 arms clinical trial». Iranian Registry of Clinical Trials. Arxivat de l'original el 25 de maig 2021. [Consulta: 22 abril 2021].
* ↑ «COVID-19 vaccine Razi Cov Pars starts third clinical trial phase» (en anglès), 27-08-2021. [Consulta: 30 agost 2021].
* ↑ «IRCT | Comparison of the safety and efficacy of Razi SARS-CoV-2 recombinant Spike protein (Razi Cov Pars) and Sinopharm vaccines in adults aged 18 and over, a phase III randomised, double blind, non-inferiority clinical trial». Arxivat de l'original el 2021-08-30. [Consulta: 30 agost 2021].
* ↑ «مجوز مصرف اضطراری داوطلبانه واکسن کووپارس صبح امروز صادر شد» (en persa), 31-10-2021. [Consulta: 27 novembre 2021].
* ↑ «Two homegrown vaccines receive emergency use license» (en anglès), 01-11-2021. [Consulta: 27 novembre 2021].
* ↑ «Two homegrown vaccines receive emergency use license», 01-11-2021. [Consulta: 27 novembre 2021].
COVID-19 i la Pandèmia de COVID-19 :
Als Països Catalans :
Salut :
# Collet de l'Ullar

El Collet de l'Ullar és una collada situada a 767,7 metres d'altitud. Està situat en el terme municipal de Sant Quirze Safaja, de la comarca del Moianès.
Està situat en el sector de ponent del terme de l'antic poble de Bertí i, en canvi, a la meitat oriental del terme municipal en el qual es troba. És al sud-est de la masia de l'Onyó i al nord-oest de la de l'Ullar, just a migdia del Turó de l'Onyó. Hi passa el Camí de l'Ullar.

## Enllaços externs

* El Collet de l'Ullar en el seu entorn, a l'Institut Cartogràfic de Catalunya
# Collet de la Baga de l'Om

El Collet de la Baga de l'Om és una collada situada a 631 m d'altitud del terme municipal de Monistrol de Calders, del Moianès.
Està situat al capdamunt -llevant- de la Baga de l'Om, en el Camí de Monistrol de Calders al Coll, que és també el que mena a Trullars.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.
# Collet de l'Esquirol

El Collet de l'Esquirol és una petita collada situada a 616,2 m d'altitud situat en el terme municipal de Monistrol de Calders, del Moianès.
Està situat a la part oriental del Serrat de les Serveres, a ponent de Trullars. Per aquest collet transita el camí que, a peu, enllaça el poble de Monistrol de Calders amb el Pla de Trullars.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.

## Enllaços externs

* El Collet de l'Esquirol i el seu entorn a l'Institut Cartogràfic de Catalunya; el collet és 550 metres a ponent d'on surt en el mapa
# Juan Carlos Taboas Lorenzo

Juan Carlos Taboas Lorenzo (Ponteareas, 22 d'octubre de 1972) va ser un ciclista espanyol que fou professional entre el 1994 i el 1998.

## Palmarès

* 1990
** Campió d'Espanya juvenil en ruta
* 1991
** Vencedor d'una etapa de la Volta da Ascension
* 1992
** Vencedor d'una etapa de la Barcelona-Montpellier
* 1995
** Vencedor d'una etapa del Gran Premi Correio da Manhã

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Juan Carlos Tous

Juan Carlos Tous (Barcelona, 1961) és un empresari del cinema català.
S'inicià en el món del vídeo mogut per la passió pel cinema i la música. Després desenvolupar part de la seva carrera a Filmax i Manga Films, on s'incorporà en 1993 i continuà fins al 2003, va fundar Cameo, una editora de dvd i blu ray especialitzada per comercialitzar i difondre cinema independent. El 2007, juntament amb Jaume Ripoll i José Antonio de Luna, i davant el repte que representaven les noves formes de distribució, va fundar el portal Filmin, referent a Espanya de la distribució de cinema independent a través d'Internet, i del qual n'és el director general. El servei té una versió especial en català anomenada FilminCAT, una plataforma de cinema i sèries en línia en català que destaca per la gran presència de cinema independent i d'autor creada el 2017.

## Referències

* ↑ Ros, Ana. «Juan Carlos Tous, cofundador de Filmin: “El usuario decide el formato, pero el producto es el mismo”». Academia de las Artes y las Ciencias Cinematográficas, 13-05-2020. [Consulta: 29 juny 2020].
* ↑ Ardévol Mallol, Clara «Juan Carlos Tous: ‘Per què pel·lícules en català s'haurien de veure doblades en castellà?’». VilaWeb, 28-06-2020 [Consulta: 29 juny 2020].
* ↑ «Juan Carlos Tous (Filmin): "Hem estat 10 anys posant diners i ara ja veiem la llum"». Corporació Catalana de Mitjans Audiovisuals, 30-01-2020 [Consulta: 29 juny 2020].

## Enllaços externs

* Entrevista a Juan Carlos Tous al dossier: "Les noves plataformes de distribució i accés a l'audiovisual" de la UPF
# KDELibs

KDELibs són una col·lecció de llibreries que ofereixen frameworks i funcionalitat per programadors de KDE o programari compatible.

## Llibreries

El paquet KDELibs es compon de les llibreries següents:

### libkdecore

    KDE Core i classes de xarxa

### libkdeui

    Classes d'interfícies d'usuari de KDE

### libkabc

    Classes de KDE Address Book

### libknewstuff

    Classes de noves funcionalitats de KDE

### libkspell2

    Classes de del·letreig de KDE

### libkutils

    Classes d'utilitats vàries de KDE

## Frameworks

Addicionalment pots trobar els següents framewkorks:

### DCOP

    (Actualment D-BUS) sistema de comunicació entre processos

### KIO

    Extensions per fer l'accés de xarxa transparent

### KPart

    S'usa per integrar diversos components dins de l'escriptori

### KHTML

    Motor de renderitzat d'HTML

### kimgio

    Framework extensible pel carregament d'imatges a KDE

### KJS

    El motor de JavaScript de KDE

### KDEPrint

    El subsistema d'impressió de KDE

### KWallet

    El mecanisma de carteres de KDE
# Richard Thompson (atleta)

Richard "Torpede" Thompson (7 de juny de 1985) és un atleta de velocitat de Cascade, Trinitat i Tobago, especialista en la prova dels 100 metres llisos. Posseeix el 9è millor temps de la història en aquesta disciplina i el rècord de Trinitat i Tobago amb una marca de 9.82 segons. De vegades competeix en els 200 metres i compta amb el segon millor temps d'un atleta de Trinitat i Tobago; el seu millor temps de 20,18 és 0,99 segons més lent que el del titular del rècord mundial, Usain Bolt.
Thompson va estudiar a la Universitat Estatal de Louisiana (LSU) i el 2008 va batre el rècord dels 60 metres en interior a la National Collegiate Athletic Association (NCAA), la seva última temporada d'atletisme com a col·legiat.

## Referències

* ↑ «Richard Thompson IAAF profile». IAAF. [Consulta: 29 juliol 2014].
* ↑ «IAAF 100 M men ranking». IAAF. [Consulta: 29 juliol 2014].
* ↑ «Trinidad & Tobago national records in athletics». TTNAA. [Consulta: 30 juliol 2014].
* ↑ «IAAF 100 M men ranking». IAAF. [Consulta: 30 juliol 2014].
* ↑ «LSU biography of Richard Thompson». Arxivat de l'original el 2014-08-12. [Consulta: 12 agost 2014].
* ↑ «NCAA Records», 12-08-2014.

## Enllaços externs

* Richard Thompson medal in the greatest race over 100 metres from Trinibeat.com